مرحبا حبايب ،، حبيباتي كلكم تسون كيك المناسبات وكلكم تعرفون تسون كيك والكل يحب كيكته تطلع مثل الي تاكلوها بالسوك ،،، والحل انو تتبعون الخطوات الي كدامكم وهي اربع خطوات كعمل بالكيكه لاغيررر،، ،، المقادير ،، ٦ بيضات ،، كوب سكر ،، كوب ونص طحين ،، كوب نشا،، ملعقه كوب فانيلا ،، طريقه العمل ،، هي تخلون البيض مع السكر بالمكينه وتخلطون لمده عشرين دقيقه مستمره بدون انقطاع ،، وهاي كدامكم بالصوره ،، الصوره الثانيه بعد مانخلت الطحين والنشا مرتين تضيفون شويه شويه على خليط البيض ومن تخلون على جهه مو بنص الخليط حتى لا يهبط عدكم وتبدون بالسباتولا تفرون بيها ودخلون الطحين على كيفكم بحيث المده الي تخلطون بيها الطحين مع البيض ١٠ دقائق تاخذ منكم وتستمرون الى ان يندمج ،، والصوره الثالثه تصبوها بالقالب بعد ما يندهن ويرش بالطحين وبهل الاثناء انتو مسخنين الفرن على درجه حراره ١٦٠ وتنخبز لمده ٢٠ دقيقه مو اكثر الى ٢٥. دقيقه وبعدها تتركوها بالفرن لمده ٥. دقائق الى ان ترتاح وبعدها تقلبوها على اربع اكواب حتى تحافظ على الهواء الي بالكيكه الى ان تبرد ،، والصوره الاخيره كدامكم النتيجه وعافيات من مطبخ ،،،شيف ميمي
الوصفات الشائعة
-
-
طريقة طبخ التمن الاحمر 3كوب رز طماطة عدد 6 حجم متوسط 2ملعقة طعام كبيرة معجون طماطة بصلة كبيرة مثرومة فلفل اخ...
-
حلى المارس المقادير الطبقة الاولى بسكويت اهنا استعملت بسكويت الشوكولاتة تغمس البسكويت بالحليب لسائل ونضعه بصحن التقديم عملت...
-